ᱫᱷᱟᱱᱣᱟᱨ, ᱜᱤᱨᱤᱰᱤᱦ

ᱫᱷᱟᱱᱣᱟᱨ, ᱡᱟᱦᱟᱸ ᱫᱚ ᱨᱟᱡᱽᱫᱷᱟᱱᱣᱟᱨ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱠᱷᱳᱨᱤ ᱢᱚᱦᱩᱣᱟ ᱥᱟᱵᱽᱰᱤᱵᱤᱡᱚᱱ ᱨᱮ ᱫᱷᱟᱱᱣᱟᱨ ᱥᱤᱰᱤ ᱵᱚᱱᱚᱛ ᱨᱮ ᱢᱤᱫ ᱞᱮᱠᱷᱟᱥᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱮᱯᱟᱨᱤ ᱴᱷᱟᱶ ᱠᱟᱱᱟ ᱾

ᱚᱛᱱᱚᱜ
ᱴᱷᱟᱶ
ᱫᱷᱟᱱᱣᱟᱨ ᱫᱚ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Dhanwar ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱓᱖ ᱢᱤᱴᱚᱨ (᱑᱑᱐᱒ ᱯᱷᱩᱴ) ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱢᱤᱫ ᱪᱮᱠ ᱰᱮᱢ (ᱪᱟᱥ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ) ᱢᱮᱱᱟᱜᱼᱟ ᱡᱟᱦᱟᱸ ᱫᱚ "ᱱᱚᱣᱞᱠᱷᱟ ᱰᱮᱢ" ᱠᱚ ᱢᱮᱛᱟᱜᱼᱟ ᱟᱨ ᱟᱹᱰᱤ ᱜᱟᱱ ᱦᱚᱲ ᱱᱚᱰᱮ ᱯᱤᱠᱱᱤᱠ ᱞᱟᱹᱜᱤᱫ ᱠᱚ ᱦᱤᱡᱩᱜᱼᱟ ᱾ ᱱᱚᱣᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱟᱹᱴᱤᱧ ᱨᱮ ᱠᱷᱳᱨᱤ ᱢᱚᱦᱩᱣᱟ ᱨᱮ ᱢᱚᱬᱮ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ, ᱡᱮᱞᱮᱠᱟ ᱨᱟᱡᱽᱫᱷᱟᱱᱣᱟᱨ, ᱡᱚᱢᱩᱣᱟ, ᱜᱚᱶᱟ, ᱛᱤᱥᱨᱤ ᱟᱨ ᱫᱮᱣᱨᱤ ᱾

ᱱᱟᱜᱽᱨᱤᱠ ᱪᱟᱪᱞᱟᱣ
ᱯᱩᱞᱤᱥ ᱥᱴᱮᱥᱚᱱ
ᱫᱷᱟᱱᱣᱟᱨ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱫᱚ ᱫᱷᱟᱱᱣᱟᱨ ᱥᱤᱰᱤ ᱵᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱵᱨᱤᱴᱤᱥ ᱨᱤᱠᱳᱨᱰ ᱞᱮᱠᱟᱛᱮ ᱑᱘᱗᱐ ᱥᱟᱞᱮ ᱨᱮ ᱜᱤᱨᱤᱰᱤᱦ ᱥᱟᱵᱽᱰᱤᱵᱤᱡᱚᱱ ᱵᱮᱱᱟᱣ ᱛᱟᱭᱚᱢ ᱱᱚᱣᱟ ᱯᱩᱞᱤᱥ ᱥᱴᱮᱥᱚᱱ ᱵᱮᱱᱟᱣ ᱞᱮᱱᱟ ᱾

ᱥᱤᱰᱤ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱫᱷᱟᱱᱣᱟᱨ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱷᱟᱱᱣᱟᱨ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱣᱟᱨ ᱨᱮ ᱜᱩᱴ ᱦᱚᱲ ᱮᱞ ᱫᱚ ᱘,᱗᱗᱗ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱔,᱕᱓᱑ (᱕᱒%) ᱠᱚᱲᱟ ᱟᱨ ᱔,᱒᱔᱖ (᱔᱘%) ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ ᱠᱷᱚᱱ ᱖ ᱥᱮᱨᱢᱟ ᱩᱢᱮᱨ ᱨᱮ ᱦᱚᱲ ᱮᱞ  ᱫᱚ ᱑,᱒᱕᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱫᱷᱟᱱᱣᱟᱨ ᱨᱮ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱜᱩᱴ ᱮᱞ ᱫᱚ ᱖,᱑᱕᱓ (᱖ ᱥᱮᱨᱢᱟ ᱨᱮ ᱦᱚᱲ ᱮᱞ ᱨᱮᱱᱟᱜ ᱘᱑.᱗᱘%) ᱛᱟᱦᱮᱸ ᱠᱟᱱᱟ ᱾

᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱣᱟᱨ ᱨᱤᱱ ᱦᱚᱲ ᱮᱞ ᱫᱚ ᱗,᱙᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮ ᱕᱑% ᱠᱚᱲᱟ ᱟᱨ ᱔᱙% ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱫᱷᱟᱱᱣᱟᱨ ᱨᱮ ᱥᱤᱠᱷᱱᱟᱹᱛ ᱫᱚ ᱖᱔% ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱕᱙.᱕% ᱠᱷᱚᱱ ᱰᱷᱮᱨ ᱢᱮᱱᱟᱜᱼᱟ ᱾ ᱠᱚᱲᱟ ᱠᱚᱣᱟᱜ ᱥᱤᱠᱷᱱᱟᱹᱛ ᱫᱚ ᱗᱓% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱕᱕% ᱢᱮᱱᱟᱜᱼᱟ ᱾ ᱫᱷᱟᱱᱣᱟᱨ ᱨᱮ, ᱑᱖% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱨᱮ ᱢᱮᱱᱟᱜ ᱠᱚᱣᱟ ᱾

ᱠᱟᱹᱣᱰᱤ ᱟᱹᱨᱤ
ᱨᱟᱡᱽᱦᱟᱸᱵᱚᱨ ᱫᱚ ᱢᱤᱫ ᱢᱩᱬᱩᱛ ᱵᱮᱯᱟᱨ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱱᱟᱹᱢ ᱦᱤᱞᱚᱜ ᱞᱟᱠᱷ ᱜᱟᱱ ᱠᱟᱹᱢᱤᱦᱚᱨᱟ ᱛᱮᱭᱟᱨᱚᱜ ᱠᱟᱱ ᱢᱤᱫ ᱢᱟᱨᱟᱝ ᱵᱟᱡᱟᱨ ᱵᱮᱱᱟᱣ ᱮᱱᱟ ᱾

ᱵᱮᱸᱠ ᱠᱚ
 ᱥᱤᱧᱚᱛᱤᱭᱟᱹ ᱥᱴᱮᱴ ᱵᱮᱸᱠ (ᱮᱥ.ᱵᱤ.ᱟᱭᱤ.)
 ᱵᱮᱸᱠ ᱚᱯᱷ ᱤᱱᱰᱤᱭᱟ
 ᱵᱟᱱᱫᱷᱟᱱ ᱵᱮᱸᱠ (ᱵᱮᱸᱠᱤᱝ ᱭᱩᱱᱤᱴ)
 ᱡᱷᱟᱨᱠᱷᱚᱸᱰ ᱜᱨᱟᱢᱤᱬ ᱵᱮᱸᱠ
 ᱡᱷᱟᱨᱠᱷᱚᱸᱰ ᱥᱴᱮᱴ ᱠᱚᱯᱚᱨᱮᱴᱤᱵᱽ ᱵᱮᱸᱠ

ᱚᱴᱚᱢᱮᱴᱤᱠ ᱴᱮᱞᱟᱨ ᱢᱤᱥᱤᱱ - ᱵᱮᱸᱠ ᱚᱯᱷ ᱤᱱᱰᱤᱭᱟ, ᱮᱥ.ᱵᱤ.ᱟᱭᱤ.,
ᱮᱠᱥᱤᱥ ᱵᱮᱸᱠ - ᱤᱱᱰᱤᱭᱟ ᱑ ᱮᱴᱤᱮᱢ
ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱤᱦᱚᱨᱟ (CSP)
(ᱢᱤᱱᱤ ᱵᱮᱸᱠ)

ᱥᱟᱜᱟᱲᱚᱢ
ᱫᱷᱟᱱᱣᱟᱨ ᱦᱟᱡᱟᱨᱤᱵᱟᱜᱽ-ᱫᱮᱵᱽᱜᱟᱲ (ᱵᱟᱜᱳᱫᱚᱨ-ᱠᱷᱳᱨᱤ ᱢᱚᱦᱩᱣᱟ) ᱯᱚᱱᱚᱛ ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱤᱴᱤ ᱨᱳᱰ (NH 19) ᱠᱷᱚᱱ ᱔᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱜᱨᱮᱱᱰ ᱠᱚᱨᱰ ᱨᱮᱞᱣᱮ ᱞᱟᱭᱤᱱ (ᱦᱟᱡᱟᱨᱤᱵᱟᱜᱽ ᱨᱳᱰ) ᱠᱷᱚᱱ ᱒᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱚᱰᱟᱨᱢᱟ (ᱡᱷᱩᱢᱨᱤ ᱛᱤᱞᱮᱭᱟ) ᱨᱟᱡᱽᱫᱷᱟᱱᱣᱟᱨ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱨᱮᱞᱣᱮ
ᱨᱟᱡᱽᱫᱷᱟᱱᱣᱟᱨ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱫᱷᱟᱱᱣᱟᱨ ᱧᱩᱛᱩᱢᱟᱱ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱚᱰᱟᱨᱢᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱥᱮᱪᱮᱫ
ᱯᱨᱟᱭᱢᱟᱨᱤ ᱟᱨ ᱥᱮᱠᱮᱱᱰᱟᱨᱤ ᱥᱮᱪᱮᱫ ᱞᱟᱹᱜᱤᱫ ᱟᱭᱢᱟ ᱱᱟᱯᱟᱭ ᱟᱥᱲᱟ ᱢᱮᱱᱟᱜᱼᱟ ᱾ ᱮᱥ.ᱮᱥ. ᱦᱟᱭ ᱤᱥᱠᱩᱞ ᱫᱚ ᱫᱷᱟᱱᱣᱟᱨ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱟᱥᱲᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱟᱥᱲᱟ ᱨᱤᱱ ᱯᱟᱹᱴᱷᱩᱣᱟᱹ ᱠᱚ ᱵᱤᱦᱟᱨ ᱴᱚᱯᱚᱨ (ᱢᱟᱲᱟᱝ ᱨᱮ ᱵᱤᱦᱟᱨ) ᱠᱚ ᱧᱟᱢ ᱞᱮᱫᱟ ᱾ ᱩᱥᱩᱞ ᱥᱮᱪᱮᱫ ᱨᱮ ᱴᱚᱴᱷᱟ ᱨᱮᱱ ᱦᱚᱲ ᱠᱚᱣᱟᱜ ᱠᱩᱨᱩᱢᱩᱴᱩ ᱛᱮ ᱑᱙᱗᱓ ᱥᱟᱞᱮ ᱨᱮ ᱨᱟᱡᱽᱫᱷᱟᱱᱣᱟᱨ ᱨᱮ ᱢᱟᱨᱮ ᱵᱤᱫᱷᱟᱭᱚᱠ ᱟᱨ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱞᱤᱯᱴᱮᱱᱮᱱᱴ ᱯᱩᱱᱤᱛ ᱨᱚᱭ ᱟᱜ ᱜᱚᱲᱚ ᱛᱮ ᱟᱫᱷᱚᱨᱥ ᱠᱚᱞᱮᱡᱽ ᱫᱚ ᱵᱮᱱᱟᱣ ᱞᱮᱱᱟ । ᱱᱚᱶᱟ ᱫᱚ ᱟᱨᱥᱴ, ᱥᱟᱬᱮᱥ ᱟᱨ ᱠᱚᱢᱚᱨᱥ ᱨᱮ ᱵᱮᱪᱞᱚᱨ ᱠᱚᱨᱥ ᱮᱢᱚᱜᱼᱟ ᱾ ᱫᱷᱟᱱᱣᱟᱨ ᱨᱮᱱᱟᱜ ᱯᱚᱧᱪᱨᱩᱠᱷᱤ ᱨᱮ ᱢᱤᱫ ᱢᱟᱪᱮᱛ ᱴᱨᱮᱱᱤᱝ ᱠᱚᱞᱮᱡᱽ ᱦᱚᱸ ᱢᱮᱱᱟᱜᱼᱟ ᱾

ᱠᱟᱞᱪᱟᱨ
ᱢᱚᱱᱫᱤᱨ
ᱡᱷᱟᱨᱠᱷᱚᱸᱰ ᱫᱷᱟᱢ - ᱱᱚᱣᱟ ᱜᱤᱨᱤᱰᱤᱦ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ ᱟᱨ ᱨᱟᱡᱽᱫᱷᱟᱱᱣᱟᱨ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ "ᱡᱷᱟᱨᱠᱷᱚᱸᱰ ᱫᱷᱟᱢ" ᱡᱟᱦᱟᱸ ᱫᱚ ᱫᱮᱣᱜᱷᱚᱨ ᱨᱮ ᱵᱚᱭᱫᱷᱚᱱᱟᱛᱷ ᱫᱷᱟᱢ ᱛᱟᱭᱚᱢ ᱥᱤᱵᱽ ᱟᱜ ᱫᱚᱥᱟᱨ ᱟᱹᱰᱤ ᱵᱟᱹᱲᱛᱤ ᱫᱷᱚᱨᱚᱢ ᱢᱚᱱᱫᱤᱨ ᱠᱷᱚᱱ ᱢᱤᱫᱴᱟᱹᱝ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾

ᱨᱟᱡᱟ ᱴᱚᱞᱟ ᱥᱩᱨ ᱨᱮ ᱨᱟᱡᱟ ᱢᱚᱱᱫᱤᱨ ᱾

ᱜᱟᱭᱚᱛᱨᱤ ᱢᱚᱱᱫᱤᱨ, ᱜᱚᱱᱮᱥ ᱢᱚᱱᱫᱚᱯ ᱟᱨ ᱟᱭᱢᱟ ᱮᱴᱟᱜ ᱫᱷᱚᱱᱣᱟᱨ ᱵᱟᱡᱟᱨ ᱨᱮ ᱢᱮᱱᱟᱜᱼᱟ ᱾

ᱦᱚᱱᱩᱢᱟᱱ ᱢᱚᱱᱫᱤᱨ ᱫᱚ ᱫᱷᱚᱱᱣᱟᱨ ᱥᱴᱮᱥᱚᱱ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱢᱟᱨᱟᱝ ᱪᱷᱚᱠ (ᱥᱤᱱᱮᱢᱟ ᱨᱳᱰ) ᱨᱮ ᱢᱮᱱᱟᱜᱼᱟ ᱾

ᱥᱟᱱᱤ ᱫᱮᱵᱽ ᱱᱚᱣ ᱜᱨᱚᱦ ᱢᱚᱱᱫᱤᱨ - ᱱᱚᱣᱟ ᱫᱚ ᱱᱤᱛᱚᱜ ᱜᱮ ᱦᱚᱱᱚᱛ ᱨᱮ ᱥᱟᱱᱤ ᱫᱮᱵᱽ ᱟᱜ ᱢᱤᱫᱴᱟᱹᱝ ᱢᱚᱱᱫᱤᱨ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱨᱟᱡᱽ ᱜᱷᱟᱴ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱱᱟᱣᱟᱰᱤᱦ ᱢᱚᱱᱰᱚᱯ - ᱱᱚᱣᱟ ᱫᱚ ᱨᱩᱯᱩᱴᱚᱞᱟ ᱱᱟᱣᱟᱰᱤᱦ ᱨᱮ ᱢᱮᱱᱟᱜᱼᱟ ᱾

ᱪᱷᱚᱴ ᱯᱩᱡᱟ
ᱱᱚᱣᱟ ᱥᱚᱦᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱦᱤᱱᱫᱩ ᱯᱚᱨᱚᱵᱽ ᱪᱷᱚᱴ ᱯᱩᱡᱟ ᱞᱟᱹᱜᱤᱫ ᱟᱹᱰᱤ ᱯᱷᱮᱢᱚᱥ ᱟᱠᱟᱱᱟ ᱾ ᱡᱟᱣ ᱥᱮᱨᱢᱟ ᱜᱮ ᱯᱟᱨᱚᱢᱮᱱ ᱫᱤᱱ ᱨᱮ ᱯᱩᱱ ᱞᱟᱠᱷ ᱜᱟᱱ ᱦᱚᱲ ᱫᱷᱟᱱᱣᱟᱨ ᱪᱷᱚᱴ ᱜᱷᱟᱴ ᱧᱮᱞ ᱞᱟᱹᱜᱤᱫ ᱠᱚ ᱦᱤᱡᱩᱜᱼᱟ, ᱡᱟᱦᱟᱸ ᱫᱚ ᱨᱟᱡᱽ ᱜᱷᱟᱴ ᱠᱚ ᱢᱮᱛᱟᱜᱼᱟ ᱾ ᱨᱟᱡᱽ ᱜᱷᱟᱴ ᱨᱮᱱᱟᱜ ᱥᱤᱞᱯᱤ ᱫᱚ ᱟᱹᱰᱤ ᱢᱟᱨᱟᱝ ᱜᱮᱭᱟ, ᱡᱟᱦᱟᱸ ᱫᱚ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮᱭ ᱵᱩᱡᱷᱟᱹᱣᱟ ᱾

ᱦᱚᱲᱢᱚ ᱥᱟᱶᱟᱨ
ᱨᱮᱯᱷᱚᱨᱟᱞ ᱟᱥᱯᱟᱛᱟᱞ ᱫᱚ ᱵᱚᱱᱚᱛ ᱠᱮᱢᱯᱟᱥ, ᱜᱟᱱᱫᱷᱤ ᱪᱷᱚᱠ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱟᱥᱯᱟᱛᱟᱞ ᱠᱟᱱᱟ ᱾ ᱱᱚᱸᱰᱮ ᱜᱮ ᱱᱚᱨᱢᱟᱞ ᱚᱯᱨᱮᱥᱚᱱ ᱠᱚ ᱦᱩᱭᱩᱜᱼᱟ ᱾ ᱛᱤᱱᱟᱹᱜ ᱜᱟᱱ ᱯᱨᱟᱭᱵᱷᱮᱴ ᱱᱚᱨᱥᱤᱝ ᱦᱳᱢ ᱦᱚᱸ ᱱᱚᱸᱰᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ